Volli Kalm

pisi|Tartu ülikooli aula enne Volli Kalmu ärasaatmistseremooniat
Volli Kalm (10. veebruar 1953 Aluste, Vändra rajoon – 23. detsember 2017 Kääriku) oli eesti geoloog, 1. juulist 2012 kuni surmani Tartu Ülikooli rektor. Maetud Raadi kalmistule.

Haridustee
Volli Kalm lõpetas 1971. aastal Vändra Keskkooli ja 1976. aastal Tartu Riikliku Ülikooli geoloogia erialal. Aastatel 1980–1984 oli ta aspirant Eesti NSV Teaduste Akadeemia Geoloogia Instituudis ning sai 1984. aastal geoloogiakandidaadi kraadi väitekirjaga "Formation, composition and usage of glaciofluvial deposits in Estonia" (juhendaja Anto Raukas). Aastatel 1988–1989 oli ta järeldoktoriõppes Alberta Ülikooli geoloogiaosakonnas.

Töökäik
Kalm töötas alates 1981. aastast Tartu Riikliku Ülikooli bioloogia-geograafiateaduskonna geoloogia instituudis (alates 2008. aastast Tartu Ülikooli loodus- ja tehnoloogiateaduskonna ökoloogia- ja maateaduste instituudis) algul assistendina, 1986–1988 lektorina, 1988–1992 dotsendina ning alates 1992. aastast rakendusgeoloogia professorina.

Aastatel 1998–2003 oli ta Tartu Ülikooli õppeprorektor.
pisi|Volli Kalmu järelehüüete raamat Tartu ülikooli peahoone fuajees. 2017. aasta detsember
2007. aastal kandideeris ta kahel korral Tartu Ülikooli rektoriks, ent esimesel korral jäi rektor valimata ja teistel valimistel edestas teda Alar Karis. 31. mail 2012 valiti Volli Kalm Tartu Ülikooli rektoriks, valimistel edestas ta Mart Ustavit ja Toivo Maimetsa. 2017. aastal valiti ta teist korda rektoriks, tema poolt hääletas 113 valimiskogu liiget, vastaskandidaat Margit Sutrop sai 97 häält. 2017. aasta 23. detsembril kukkus ta ootamatult pärast suusatreeningut Käärikul kokku ja suri kohapeal.alt=Volli Kalmu haud Tartus, Raadi kalmistul.|pisi|Volli Kalmu haud Tartus, Raadi kalmistul.

Teadustöö
Kalm on avaldanud uurimusi Eesti liustikusette litoloogia ja stratigraafia, savide ja arheoloogilise keraamika mineraloogia ning Baltikumi, Skandinaavia ja Andide jäätumise paleogeograafia alalt.

Tunnustus
 2003 Tartu Ülikooli aumärk
 2005 Valgetähe IV klassi teenetemärk

Viited

Välislingid

"Suri Tartu Ülikooli rektor Volli Kalm" ERR, 23. detsember 2017
"Portree: rektor Volli Kalm, sihikindel Jäämees" ERR Novaator, 23. detsember 2017

Kategooria:Eesti geoloogid
Kategooria:Tartu Ülikooli rektorid
Kategooria:Tartu Ülikooli loodus- ja tehnoloogiateaduskonna professorid
Kategooria:Tartu Ülikooli bioloogia-geograafiateaduskonna professorid
Kategooria:Tartu Ülikooli bioloogia-geograafiateaduskonna vilistlased
Kategooria:Vändra Gümnaasiumi vilistlased
Kategooria:Valgetähe IV klassi teenetemärgi kavalerid
Kategooria:Vana-Jaani kalmistule maetud
Kategooria:Sündinud 1953
Kategooria:Surnud 2017
Kategooria:Tartu Ülikooli prorektorid